Младши прокурор Маруся Димитрова встъпи в длъжност
274 6 (2.2%) 103 5 677 241 (4.2%) 2 898 11 395 678 533 778 (4.7%) 6 450 713
Автор: Васил Динев 15:24 / 01.07.2019 Коментари (0) 1771
Днес, 1.07.2019 г., в Районна прокуратура-Пловдив се проведе тържествена церемония по встъпване в длъжност на младши прокурор Маруся Димитрова, назначена с решение на Висшия съдебен съвет след участие в конкурс за първоначално назначаване. В присъствието на колегите си тя положи тържествена клетва и подписа клетвения лист, съгласно разпоредбите на чл. 156 и чл. 157 от Закона за съдебната власт.
Административният ръководител на Районна прокуратура-Пловдив Чавдар Грошев представи Маруся Димитрова пред колегите, като й пожела здраве и успехи в прокурорската работа. Тя е завършила специалността "Право“ във Великотърновския университет "Св.Св. Кирил и Методий“. В продължение на 13 години е работила като разследващ полицай. Колегите от Районна прокуратура-Пловдив също й пожелаха успешна и пълноценна професионална реализация, съобщиха от пресцентъра на Апелативна прокуратура-Пловдив.